Pühapäeval käisime teguderohke nädalavahetuse raames ju ära ka Miia-Milla-Manda lastemuuseumis. Kohale jõudes võttis meid küll uksel vastu ilukirjandusliku alatooniga teade, maja liiga täis! Aga magava Ettaga seal juba kohal olles, pressisime end ikka sisse. Oligi väga palju inimesi kohal, aga ikkagi väga tore. Nii värviline ja nii rõõmus ja nii lastepärane. Mõnel argipäeva hommikul proovime kindlasti veel minna. Pärast muuseumikülastust läks Marta jälle trenni. Esimene kord ei olnudki erand, seekord teatas Marta lahkumise jutu peale resoluutselt, et ei, tema tund ei ole veel läbi ning lahkus lõpuks areenilt vastumeelselt ja pahaselt. Tänaseks on lapsed taas tõbised ja koduarestis.